ক্যান্টারবারি ক্রিকেট দল
ক্যান্টারবারি নিউজিল্যান্ডের ক্যান্টারবারিভিত্তিক প্রথম-শ্রেণীর ক্রিকেট দলবিশেষ। নিউজিল্যান্ড ক্রিকেটের পরিচালনায় ছয়টি দলের অন্যতম এটি। নিউজিল্যান্ডের ইতিহাসে ঘরোয়া ক্রিকেটে দ্বিতীয় সর্বাধিক সফল দল। প্রথম-শ্রেণীর প্রতিযোগিতা প্লাঙ্কেট শীল্ড ও একদিনের প্রতিযোগিতা ফোর্ড ট্রফিতে দলটি অংশ নিচ্ছে। এছাড়াও, ক্যান্টারবারি কিংস নামে সুপার স্ম্যাশ প্রতিযোগিতায়ও অংশ নেয়।